M e s t s k á    č a s ť   B r a t i s l a v a  -  N o v é   M e s t o

Materiál na rokovanie 							
Miestneho zastupiteľstva
dňa 14.04.2015

Návrh 
na schválenie prípadu osobitného zreteľa týkajúceho sa prenájmu časti nebytového priestoru  pre nájomcu – Tomáš Jurišta, so sídlom Považská 42,      831 01 Bratislava, IČO: 40 780 708

Predkladá :							Materiál obsahuje :
Ing. Robert Molnár						1. Návrh uznesenia
riaditeľ EKO-podniku VPS				2. Dôvodovú správu
								3. Dodatok č.1 k zmluve – návrh
								4. Nájomnú zmluvu	
								    Žiadosť u prenájom
								    Súhlas na prenájom majetku

								
Spracovateľ :							Stanovisko právnej skupiny:
Ing. Robert Molnár						- nie je potrebné
riaditeľ EKO-podniku VPS

Apríl 2015
NÁVRH UZNESENIA

Miestne  zastupiteľstvo

schvaľuje

prenájom časti majetku:

nebytové priestory č. 0.02 a 0.03, ktoré predstavujú WC o výmere 5,2 m² a šatňu  o výmere 12,20 m², spolu o výmere 17,40 m², nachádzajúce sa v objekte hornej stanice lanovej dráhy Bratislava – Kamzík so súp. č. 2827 postavenom na parc. registra „C“ č. 19614/3 o výmere 601 m², druh pozemku –  Zastavané plochy a nádvoria. Objekt je vo vlastníctve hlavného mesta SR Bratislavy, Primaciálne námestie 1, 811 01 Bratislava, v správe Mestskej časti Bratislava – Nové mesto, Junácka 1, 832 91 Bratislava na základe Protokolu č. 11 88 0082 05 00 o zverení majetku hlavného mesta SR Bratislavy a s ním súvisiacich práv a záväzkov do správy Mestskej časti Bratislava Nové Mesto z 9.3.2005. Celý objekt je zapísaný na liste vlastníctva č. 2275 v evidencii Okresného úradu Bratislava, katastrálny odbor, pre Okres: Bratislava III, Obec: BA-m.č. Nové mesto, Katastrálne územie: Vinohrady. Správu zverenej nehnuteľnosti vykonáva prenajímateľ,  EKO-podnik verejnoprospešných služieb, Halašova 20, 832 90 Bratislava, ktorý bol zriadený postupom podľa zákona č. 377/1990 Zb., uznesením č. 2/1990 z 2. zasadnutia Miestneho zastupiteľstva mestskej časti Bratislava – Nové mesto, konaného dňa 20.12.1990,

; pre nájomcu Tomáš Jurišta, so sídlom Považská 42, 831 01 Bratislava, IČO: 40 780 708,

; na dobu určitú od 01.05.2015 do 31.10.2020,

; za nájomné vo výške 23,- € bez DPH/ m² / rok,

;	ako prípad hodný osobitného zreteľa podľa ustanovenia § 9a ods. 9 písm. c) zákona  č. 138/1991 Zb. o majetku obcí v znení neskorších predpisov,

; 	z dôvodu, že predmetný majetok je dlhodobo  nevyužívaný správcom majetku ani žiadnym iným subjektom, prípadný nájom majetku inej tretej strane z titulu dispozičného riešenia v aktuálnom stave nie je možný a taktiež  správca majetku dlhodobo neeviduje prejav záujmu iných subjektov o nájom uvedeného majetku. 

a/ bez pripomienok

b/ s pripomienkami

DÔVODOVÁ  SPRÁVA	

EKO-podniku VPS ako správcovi predmetného zvereného majetku  bola dňa 7.8.2014 doručená žiadosť č.j. EKO - 1041/2014  nájomcu Tomáš Jurišta, so sídlom Považská 42, 831 01 Bratislava, IČO: 40 780 708 (ďalej len „žiadateľ“) o rozšírenie predmetov nájmu o:

Nebytové priestory č. 0.02 a 0.03, ktoré predstavujú WC o výmere  5,2 m² a šatňu  o výmere 12,20 m²,  spolu o výmere 17,40 m², nachádzajúce sa v objekte hornej stanice lanovej dráhy Bratislava – Kamzík so súp. č. 2827 postavenom na parc. registra „C“ č. 19614/3 o výmere 601 m², druh pozemku –  Zastavané plochy a nádvoria.

Priestory sa nachádzajú v objekte, ktorý  je vo vlastníctve hlavného mesta SR Bratislavy, Primaciálne námestie 1, 811 01 Bratislava, v správe Mestskej časti Bratislava – Nové mesto, Junácka 1, 832 91 Bratislava na základe Protokolu č. 11 88 0082 05 00 o zverení majetku hlavného mesta SR Bratislavy a s ním súvisiacich práv a záväzkov do správy Mestskej časti Bratislava Nové Mesto z 9.3.2005. Celý objekt je zapísaný na liste vlastníctva č. 2275 v evidencii Okresného úradu Bratislava, katastrálny odbor, pre Okres: Bratislava III, Obec: BA-m.č. Nové mesto, Katastrálne územie: Vinohrady. Správu zverenej nehnuteľnosti vykonáva prenajímateľ,  EKO-podnik verejnoprospešných služieb, Halašova 20, 832 90 Bratislava, ktorý bol zriadený postupom podľa zákona č. 377/1990 Zb., uznesením č. 2/1990 z 2. zasadnutia Miestneho zastupiteľstva mestskej časti Bratislava – Nové mesto, konaného dňa 20.12.1990.

V uvedenom objekte na základe platnej nájomnej zmluvy  č. 11/OD/2009 zo dňa 1.12.2009  žiadateľ ako nájomca dlhodobo prevádzkuje iné prenajaté nebytové priestory o celkovej výmere 97,90 m²  za cenu 9,96 € bez DPH/m²/rok za účelom vykonávania pohostinskej činnosti. Rozšírenie nájmu sa vzťahuje na nebytové priestory dispozične a stavebne bezprostredne súvisiace s nebytovými priestormi, dlhodobo riadne užívanými nájomcom, a ktorých prenájom žiadateľovi umožní efektívnejšie vykonávať podnikateľské aktivity. Predmetné priestory sú momentálne v zlom technickom stave, pričom nájomca bude zmluvne viazaný ich riadnym užívaním a udržiavaním.
Voči nájomcovi neevidujeme nedoplatky za nájomné ani dodávané služby, platobná disciplína nájomcu je korektná, nájomca si riadne plní všetky záväzky a povinnosti, vyplývajúce z nájmu a užívania prenajatého  majetku. 

Na základe uvedených skutočností navrhujeme so žiadateľom uzatvoriť zmluvný vzťah na nájom uvedeného majetku.

V zmysle  Zásad   hospodárenia a nakladania s majetkom  Mestskej časti Bratislava - Nové Mesto a s majetkom zvereným jej do správy hlavným mestom SR  Bratislavou  pre dobu  nájmu v trvaní nad 5 rokov, či pre prípady hodné osobitného zreteľa v zmysle §9a ods. 9  zákona č. 258/2009 Z.z., ktorým sa mení a dopĺňa zákon č. 138/1991 Zb. o majetku obcí v znení neskorších predpisov, nájom schvaľuje miestne zastupiteľstvo trojpätinovou väčšinou hlasov všetkých poslancov.

Materiál bol prerokovaný v komisiách MZ MČ B-NM v dňoch 23.-30.3.2015 a v MR MČ B-NM dňa 31.3.2015.

- NÁVRH -

DODATOK č. 1 K ZMLUVE O NÁJME č.  11/OD/2009

uzatvorený v súlade s čl. Zmluvy o nájme č. 11/OD/2009 a ust. § 663 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) 

medzi nasledovnými zmluvnými stranami:

1.)	Prenajímateľ:  		
názov:			EKO-podnik verejnoprospešných služieb
sídlo: 			Halašova 20, 832 90 Bratislava
IČO:			00 491 870 
IČ DPH:		SK2020887022
Zastúpený:		Ing. Robert Molnár, riaditeľ
Bankové spojenie: 	Prima banka Slovensko, a.s. Bratislava, 
Číslo účtu:		1805707008 / 5600

na jednej strane (ďalej len „prenajímateľ“)

                                                  a

2.)	Nájomca:
Meno a priezvisko:	Tomáš Jurišta
IČO:			40 780 708
IČ DPH:		SK1070768633
Miesto podnikania:	Považská 42, 831 01 Bratislava
Bankové spojenie: 	
Číslo účtu:
na druhej strane (ďalej len „nájomca“ a spolu s prenajímateľom ďalej aj „Zmluvné strany“)

I.
Úvodné ustanovenia

1.	Zmluvné strany uzavreli dňa 1.12.2009 Zmluvu č. 11/OD/2009 o nájme (ďalej len „nájomná zmluva“ alebo „zmluva“), ktorej predmetom je prenájom časti nehnuteľnosti špecifikovanej v čl. I nájomnej zmluvy.
2.	Nakoľko počas doby nájmu vznikol na strane nájomcu dôvod a záujem na zmenu rozsahu predmetu nájmu, Zmluvné strany sa dohodli na nasledovnej zmene nájomnej zmluvy, za účelom čoho uzatvárajú tento Dodatok č. 1 k nájomnej zmluve (ďalej aj „Dodatok“). 

II.
						Predmet Dodatku

1.	Nájomná zmluva sa mení tak, že:
a)	Doterajší čl. I nájomnej zmluvy sa mení a nahrádza nasledovným znením: 
1. „Predmet nájmu tvorí časť budovy – nebytové priestory nachádzajúce sa v objekte hornej stanice lanovej dráhy Bratislava – Kamzík so súp. č. 2827 postavenom na parc. registra „C“ č. 19614/3 o výmere 601 m², druh pozemku –  Zastavané plochy a nádvoria špecifikovaná v pripojenom Situačnom vymedzení ako priestory č. 0.02, 0.03, 0.05, 0.06,0.07 a 0.08,  ktoré predstavujú WC o výmere 5,2 m2, šatňu  o výmere 12,20 m2 ,predsieň o výmere 4,50 m2, miestnosť pre upratovačku o výmere 2,20 m2, WC o výmere 15,80 m2, technologická miestnosť o výmere 75,40 m2. Celý objekt je vo vlastníctve hlavného mesta SR Bratislavy, Primaciálne námestie 1, 811 01 Bratislava, v správe Mestskej časti Bratislava – Nové mesto, Junácka 1, 832 91 Bratislava na základe Protokolu č. 11 88 0082 05 00 o zverení majetku hlavného mesta SR Bratislavy a s ním súvisiacich práv a záväzkov do správy Mestskej časti Bratislava Nové Mesto z 9.3.2005. Celý objekt je zapísaný na liste vlastníctva č. 2275 v evidencii Okresného úradu Bratislava, katastrálny odbor, pre Okres: Bratislava III, Obec: BA-m.č. Nové mesto, Katastrálne územie: Vinohrady. Na vylúčenie akýchkoľvek pochybností sa zmluvné strany dohodli, že nebytové priestory objektu označené v pripojenom Situačnom vymedzení pod č. 0.01 a 0.04 netvoria predmet nájmu podľa tejto zmluvy.  Situačné vymedzenie predmetu nájmu v budove špecifikovanej v tomto článku zmluvy, ktoré sa prenechávajú nájomcovi do dočasného užívania tvorí Prílohu č. 1 tejto zmluvy. Nájomca vyhlasuje, že takéto vymedzenie Predmetu nájmu je dostatočne zrejmé a určité, pričom situačné vymedzenie, ktoré tvorí Prílohu č. 1 tejto zmluvy súhlasí podľa osobnej obhliadky so stavom na mieste samom a voči takémuto vymedzeniu nemá výhrady a súhlasí s tým, čo má tvoriť predmet nájmu.“
2. Prenajímateľ prenecháva Predmet nájmu touto zmluvou nájomcovi do dočasného užívania, za čo sa nájomca zaväzuje hradiť prenajímateľovi nájomné a znášať iné náklady súvisiace s účelom tejto zmluvy, ktoré sú v nej dohodnuté. 
3. V Nájomnom nie sú zahrnuté úhrady za energie a dodávky služieb spojených s užívaním Predmetu nájmu (ďalej aj „Služby“), ktoré sa zaväzuje hradiť Nájomca zálohovo vo výške a lehotách podľa aktuálnej Faktúry/Splátkového kalendára a to pre dodávku vody a elektrickej energie a stočné na podklade samostatného meradla energií, zriadeného pre Predmete nájmu. Nájomca je povinný zabezpečiť na vlastné náklady inštaláciu samostatných meradiel elektrickej energie a vody dodávaných pre Predmet nájmu, k čomu mu Prenajímateľ dáva súhlas podpisom tohto Dodatku. Nájomca samostatne zodpovedá za údržbu a predpísané skúšky na meradlách slúžiacich pre meranie odberu energií a služieb dodávaných samostatne pre Predmet nájmu v súlade so všeobecne záväznými právnymi predpismi. 
Nájomca v tejto súvislosti nie je oprávnený uskutočniť žiadny taký úkon, z ktorého by vyplývali povinnosti a/alebo záväzky priamo prenajímateľovi a/alebo ktoré by viazli na predmete nájmu. Porušenie tejto povinnosti je závažným porušením zmluvy s právom prenajímateľa od nej odstúpiť. Neprihlásenie osoby - zmena odberateľa, na odber energií a služieb spojených s užívaním predmetu nájmu z prenajímateľa na nájomcu sa považuje za závažné porušenie zmluvy s právom prenajímateľa od nej odstúpiť. V prípade, že prenajímateľ napriek porušeniu záväzku nájomcu vykonať zmenu v osobe odberateľa energií a služieb spojených s užívaním predmetu nájmu od zmluvy neodstúpi, je oprávnený ukončiť dodávku tých služieb a energií dodávaných k predmetu nájmu, pri ktorých nájomca nevykonal zmenu v osobe odberateľa. Takéto ukončenie dodávky sa nepovažuje za porušenie tejto zmluvy a/alebo obmedzenie nájomcu v nájme s právom nájomcu domáhať sa nárokov z toho plynúcich.
V prípade, ak na základe vyúčtovania skutočného odberu dodávaných služieb od ich dodávateľov Prenajímateľ zistí ku koncu príslušného vyúčtovacieho obdobia alebo ku dňu ukončenia nájomného vzťahu nedoplatok na úhradách za poskytované služby a dodávky Nájomcovi, zaväzuje sa takýto nedoplatok uhradiť Nájomca Prenajímateľovi a to vo výške a lehote podľa jeho vyúčtovacej faktúry. Prípadný takto vzniknutý preplatok sa Prenajímateľ zaväzuje vrátiť Nájomcovi a to na základe písomnej výzvy Nájomcu. Prenajímateľ je oprávnený takto vzniknutý preplatok započítať jednostranne s jeho pohľadávkami  voči Nájomcovi.   

b)	Doterajší čl. III nájomnej zmluvy sa nahrádza novým nasledovným znením: 
1.	Nájomná zmluva sa uzatvára na dobu určitú od 1.1.2010 do 31.10.2020 s výnimkou častí predmetu nájmu špecifikovaných v prílohe tejto zmluvy ako priestory č. 0.02 a 0.03, na ktoré sa vzťahuje doba nájmu od 1.5.2015 do 31.10.2020.
2.	Zmluvné strany sa dohodli na výške nájomného nasledovne:
a/ za priestory č. 0.05, 0.06,0.07 a 0.08  hodnotu 9,96 € bez DPH, t.j. 11,95 € vrátane 20% DPH
b/ za priestory č. 0.02 a 0.03  hodnotu 23,00  € bez DPH, t.j. 27,60 € vrátane 20% DPH
 ;za každý 1 m2 prenajatej plochy v objekte, čo znamená, že ročné nájomné za všetky prenajaté priestory predstavuje sumu 1650,34 € vrátane 20% DPH. 
3.	Pre prípad omeškania nájomcu s úhradou nájomného alebo akéhokoľvek iného splatného záväzku na podklade tejto zmluvy sa Zmluvné strany dohodli na zmluvnej pokute vo výške 0,05% denne z dlžnej sumy za každý deň omeškania, s čím nájomca bez výhrad súhlasí.
4.	Nájomca nemá právo započítať svoje pohľadávky alebo nároky voči prenajímateľovi proti pohľadávkam alebo nárokom prenajímateľa voči nájomcovi na nájomné alebo na platby ani proti iným nárokom alebo pohľadávkam prenajímateľa voči nájomcovi vzniknutým na základe zmluvy alebo zadržiavať a neplatiť nájomné alebo akékoľvek iné platby (ich časť) podľa zmluvy z dôvodu akýchkoľvek nárokov alebo pohľadávok nájomcu voči prenajímateľovi. Nájomca nie je oprávnený svoje pohľadávky voči prenajímateľovi postúpiť na tretiu osobu bez predchádzajúceho písomného súhlasu prenajímateľa.“ 

c)	V čl. IV nájomnej zmluvy sa za písm. b) dopĺňa nasledovný text: 
„c) na vlastné náklady a zodpovednosť rekonštruovať priestory označené v pripojenom Situačnom vymedzení pod č. 0.01. Za tým účelom za nájomca zaväzuje vykonať v týchto priestoroch také opatrenia, či stavebné úpravy, ktorými sa opraví stav priestorov, zapríčinený vlhnutím týchto priestorov vrátane odstránenia časti opadávaného muriva a nahradenia novým murivom.  Za účelom zlepšenia technického i vizuálneho vzhľadu vnútorných priestorov objektu, v ktorom sa predmet nájmu nachádza sa nájomca zaväzuje v priestore č.  0.01 vybudovať prenajímateľovi kompletne zariadenú uzatvárateľnú toaletu (vrátane dvier so zárubňou, obkladu stien, podlahy, inštalácie WC a umývadla s príslušenstvom) v približnej úhrnnej výške investície minimálne  1.000,- € bez DPH, pokiaľ sa Zmluvné strany nedohodnú inak. Uvedenú úpravu sa na základe dohody zmluvných strán nájomca zaväzuje dobrovoľne vykonať bez nároku na akúkoľvek refundáciu nákladov od prenajímateľa či z titulu zhodnotenia objektu. Zároveň sa nájomca zaväzuje na vlastné náklady zamurovať prepojenie medzi priestorom č. 0.01 a priestormi č. 0.02,0.3 a 0.05 v zmysle pripojeného Situačného vymedzenia a to tak, aby tieto priestory neboli navzájom priechodné.“ 
d) nájomca je oprávnený priestoroch č, 0.02 a 0.03 v zmysle pripojeného Situačného vymedzenia prispôsobiť si stavebné otvory, či vykonať iné úpravy podľa svojej potreby za podmienky dodržania statiky objektu, t.z. nájomca nie je oprávnený búrať nosné priečky v predmete nájmu. 

Všetky stavebné úpravy a iné opatrenia uvedené v tomto článku zmluvy je nájomca povinný vykonať na vlastné náklady a zodpovednosť. Za tým účelom sa nájomca tiež zaväzuje zabezpečiť si pred vykonaním úprav odborný statický posudok a príslušnú technickú či projektovú dokumentáciu, ak je potrebná. Rovnako stavebné úpravy je povinný vykonať odborne spôsobilými osobami alebo pod odborným dohľadom v zmysle stavebných predpisov, ktoré je nájomca povinný pri realizácii vyššie uvedených opatrení a úprav dodržať. Pred vykonaním týchto úprav je povinný nájomca zabezpečiť si súhlas prenajímateľa a rovnako počas ich realizácie je nájomca povinný pravidelne informovať prenajímateľa o ich rozsahu, kvalite, technickom postupe alebo o prípadných prekážkach (najmä technických či právnych), ktoré pri ich vykonávaní vzniknú. Prenajímateľ má kedykoľvek osobne tieto činnosti kontrolovať a jeho pokyny či pripomienky sú nájomca alebo ním poverené osoby povinné rešpektovať. 

2. Okrem úprav uvedených v písm. c) a d) tohto článku zmluvy nájomca nie je počas doby nájmu oprávnený bez predchádzajúceho písomného súhlasu na predmete nájmu vykonať úpravy, stavebné zmeny a inštaláciu nových technologických a iných zariadení a stavebných prvkov nájomcu, ktoré budú mať charakter konštrukcií pevne spojených so zemou (ďalej len „Úpravy“). Žiadosť o udelenie súhlasu na Úpravy musí obsahovať opis požadovaných Úprav. Súhlas prenajímateľa s Úpravami nezakladá prenajímateľovi akúkoľvek zodpovednosť za správnosť, dostatočnosť resp. súlad Úprav s príslušnými právnymi predpismi a platnými technickými normami. K udeleniu súhlasu s Úpravami musí nájomca prenajímateľovi vopred odovzdať riadne vypracovanú a úplnú projektovú dokumentáciu, pokiaľ sa podľa platných predpisov vyžaduje a presnú špecifikáciu Úprav. V prípade, že Úpravy alebo úpravy uvedené v písm. c) a d) tohto článku zmluvy vyžadujú súhlas/y (povolenie/a) orgánov štátnej alebo verejnej správy, potom projektová dokumentácia a presná špecifikácia musia byť overené autorizovaným architektom resp. stavebným inžinierom a musia v celom rozsahu, potrebnom pre takéto podanie, zodpovedať všetkým normám a právnym predpisom, a to všetko na náklady nájomcu. Získanie prípadných úradných povolení je povinnosťou nájomcu.
Súhlas prenajímateľa s Úpravami nezakladá prenajímateľovi akúkoľvek zodpovednosť za správnosť, dostatočnosť resp. súlad Úprav s príslušnými právnymi predpismi a platnými technickými normami, ani nárok na vydanie toho, o čo sa predmet nájmu v dôsledku takýchto Úprav zhodnotí.
Funkčnosť (údržbu, opravy a servis) investícií nájomcu (na jeho vlastné náklady) zabezpečuje Nájomca v celom rozsahu bez obmedzenia.
3. Nájomca sa zaväzuje, že akékoľvek úpravy a prevádzka predmetu nájmu budú realizované takým spôsobom, aby nerušili a/alebo neobmedzovali hlukom, prašnosťou, vibráciami, pachom a ďalšími nepriaznivými vplyvmi návštevníkov areálu, v ktorom sa nachádza predmet nájmu neprimeraným spôsobom. Úpravy budú vykonávané výlučne podľa prenajímateľom vopred písomne schváleného časového harmonogramu s tým, že pokiaľ prenajímateľ požiada Nájomcu o dočasné prerušenie prác, potom je Nájomca (resp. dodávateľ Nájomcu) povinný bezodkladne práce na Úpravách prerušiť len na nevyhnutný čas a nebude v nich pokračovať počas tejto nevyhnutnej doby určenej Prenajímateľom.
4. Zmluvné strany sa dohodli, že  nájomca je oprávnený odpisovať technické zhodnotenie predmetu nájmu uhradené nájomcom. Výkon akýchkoľvek úprav a opráv podľa tohto článku zmluvy sa nepovažuje za taký zásah do nájomného práva nájomcu, ktorý by ho oprávňoval žiadať zľavu z nájomného. Pre odstránenie pochybností sa má za to, že plnenie povinnosti Nájomcu podľa tohto bodu nemá vplyv na povinnosť nájomcu platiť nájomné. Nájomca nie je v rámci činností podľa tohto bodu oprávnený vykonávať žiadnu takú činnosť, ktorá by menila podstatu nehnuteľností (zásahy do konštrukčných prvkov, skeletu, vonkajšieho vzhľadu a pod.); 
5. Zmluvné strany sa dohodli, že v prípade, ak dôjde k poškodeniu alebo zmenšeniu stavebnej substancie predmetu nájmu nad rámec obvyklého opotrebovania, a to konaním, nekonaním, opomenutím nájomcu, jeho zamestnancov, príp. osôb nachádzajúcich sa v predmete nájmu v jeho záujme, nesie všetky príslušné náklady na uvedenie predmetu nájmu do pôvodného stavu (s prihliadnutím na obvyklé opotrebovanie) Nájomca a to aj počas doby nájmu na výzvu prenajímateľa.
6. Zmluvné strany sa dohodli, že na prípady akýchkoľvek úprav, či iných činností, ktorá nájomca vykoná sa neaplikuje ust. 667 ods. 1 Občianskeho zákonníka a teda nárok na úhradu toho, o čo sa zvýšila hodnota predmetu nájmu v dôsledku úprav po skončení nájmu nájomcovi nevzniká bez ohľadu na to, či prenajímateľ udelil súhlas k takejto úprave. Dohoda zmluvných strán podľa tohto bodu sa týka akýchkoľvek úprav a opráv predmetu nájmu. 
7. Nájomca sa zaväzuje, že akékoľvek úpravy a prevádzka predmetu nájmu budú realizované takým spôsobom, aby nerušili a/alebo neobmedzovali hlukom, prašnosťou, vibráciami, pachom a ďalšími nepriaznivými vplyvmi návštevníkov areálu, v ktorom sa nachádza predmet nájmu neprimeraným spôsobom. Úpravy budú vykonávané výlučne podľa prenajímateľom vopred písomne schváleného časového harmonogramu s tým, že pokiaľ prenajímateľ požiada nájomcu o dočasné prerušenie prác, potom je nájomca (resp. dodávateľ nájomcu) povinný bezodkladne práce na úpravách prerušiť len na nevyhnutný čas a nebude v nich pokračovať počas tejto nevyhnutnej doby určenej prenajímateľom.
8. Nájomca je povinný užívať predmet nájmu v súlade s právnymi predpismi, platnými technickými normami a hygienickými, bezpečnostnými a protipožiarnymi predpismi aktuálne platnými na území Slovenskej republiky tak, aby nevznikla škoda na majetku alebo živote a zdraví osôb a nesmie používať látky, postupy a zariadenia poškodzujúce životné prostredie výparmi, hlukom a vibráciami alebo inak, nad hranicu prípustnú podľa príslušných noriem platných na území Slovenskej republiky.
9. Nájomca preberá na seba všetky povinnosti vyplývajúce z právnych predpisov v oblasti BOZP a PO, z nariadení vlády SR a vyhlášok Ministerstva práce, sociálnych vecí a rodiny Slovenskej republiky, a Slovenského úradu bezpečnosti práce, v zmysle ktorých bude zabezpečovať BOZP a PO v celom Predmete nájmu a za ne v plnej miere zodpovedať. Nájomca je povinný zabezpečiť školenia svojich zamestnancov z právnych a ostatných predpisov na zaistenie BOZP v rozsahu vykonávaných činností, lekárske prehliadky, vybavenie osobnými ochrannými pracovnými prostriedkami, oboznámenie s ohrozeniami – rizikami, atď. Nájomca zodpovedá za to, že práce, resp. činnosti na ktoré je potrebné oprávnenie podľa osobitných predpisov, budú vykonávať len osoby, ktoré majú platný príslušný doklad a sú odborne spôsobilé.
9. Nájomca ako prevádzkovateľ predmetu nájmu preberá na seba zodpovednosť a zodpovedá za dodržiavanie všetkých primeraných a potrebných opatrení na zachovanie bezpečnosti a ochrany zdravia osôb, ktoré sa v čase nájmu budú nachádzať v predmete nájmu, ako aj opatrenia na ochranu majetku nachádzajúceho sa v predmete nájmu. Nájomca je povinný bez zbytočného odkladu informovať prenajímateľa o všetkých skutočnostiach brániacich riadnemu užívaniu predmetu nájmu.
10. Nájomca je zodpovedný za bezpečný technický stav svojich zariadení používaných v predmete nájmu, je povinný zabezpečiť ich predpísané odborné prehliadky a skúšky ako aj odstránenie závad v nich uvedených. Nájomca sa zaväzuje, že bude používať v predmete nájmu len stroje, prístroje a zariadenia (spotrebiče), ktoré majú certifikát, resp. preukázanú zhodu podľa osobitných predpisov.
Doterajšia posledná veta v  článku IV nájomnej zmluvy v znení: „Nájomca v prípade, že prenechá inému priestor do podnájmu toto oznámi vopred prenajímateľovi.“ sa nahrádza novým nasledovným znením:
„Nájomca je oprávnený prenechať predmet nájmu alebo jeho časť do podnájmu (alebo do užívania z akéhokoľvek titulu a akýmkoľvek spôsobom) len s výslovným a vopred udeleným písomným súhlasom prenajímateľa, daným pred uzavretím príslušnej zmluvy o podnájme (inej zmluvy). Súhlas prenajímateľa musí byť daný ako súhlas s konkrétnym znením zmluvy o podnájme (inej zmluvy), ktorú má nájomca v úmysle uzavrieť. 
Ak vyššie uvedeným spôsobom súhlas prenajímateľa nebol daný, alebo ak nájomca uzatvoril zmluvu o podnájme (inú zmluvu) v inom znení, než bola prenajímateľom odsúhlasená, je takto nájomcom uzatvorená zmluva neplatná. Zároveň sa to považuje za dôvod na odstúpenie od tejto zmluvy zo strany prenajímateľa.“

d)	V čl. IV nájomnej zmluvy sa za vetu „Výpovedná lehota je 1-mesačná a začína plynúť prvým dňom nasledujúceho mesiaca po doručení výpovede.” dopĺňa nasledovný text: 

2.	V prípade skončenia nájmu je nájomca povinný na vlastné náklady do 10 dní odo dňa skončenia nájmu z akéhokoľvek dôvodu a akýmkoľvek spôsobom:
a)	vypratať predmet nájmu - odstrániť z predmetu nájmu akýkoľvek hmotný majetok Nájomcu;
b)	odborným spôsobom opraviť a odstrániť akékoľvek škody na predmete nájmu spôsobené nájomcom alebo vyprataním majetku nájomcu, a to tak, aby predmet nájmu v deň odovzdania zodpovedal stavu (s prihliadnutím na bežné opotrebenie) pri odovzdaní predmetu nájmu do užívania nájomcovi,
c)	uhradiť všetky nedoplatky spojené s predmetom nájmu.

Vrátenie predmetu nájmu sa považuje za riadne vykonané iba v tom prípade, ak nájomca vráti všetky kľúče od predmetu nájmu; inak je Prenajímateľ oprávnený vymeniť všetky zámky na účet nájomcu. O odovzdaní predmetu nájmu spíšu Zmluvné strany protokol ktorý bude obsahovať najmä opis predmetu nájmu, jeho stavu, vyhlásenie nájomcu, že predmet nájmu bez výhrad odovzdáva a vyhlásenie o počte odovzdaných a prevzatých kľúčov, ak sa na vstup do predmetu nájmu používajú. Prenajímateľ nie je povinný predmet nájmu prevziať za predpokladu, že nie sú splnené všetky podmienky uvedené v tomto odseku zmluvy. V takom prípade je nájomca v omeškaní s odovzdaním predmetu nájmu a prenajímateľovi vzniká nárok na zmluvnú pokutu vo výške 15,- € denne za každý aj začatý deň omeškania. Zaplatením zmluvnej pokuty nie je dotknutý nárok prenajímateľa domáhať sa náhrady škody v celom rozsahu, t.j. bez ohľadu na výšku zaplatenej zmluvnej pokuty. Prenajímateľ má rovnako v takom prípade právo, nie však povinnosť vypratať predmet nájmu, odstrániť všetky úpravy, vykonať opravy a uviesť predmet nájmu do takého stavu, v akom bol ku dňu odovzdania nájomcovi, pričom prenajímateľ má popri zmluvnej pokute, aj nárok na náhradu všetkých nákladov, ktoré mu v súvislosti so zánikom nájmu a vyprataním predmetu nájmu v zmysle vyššie uvedeného vznikli. Ak tak prenajímateľ neučiní, na základe dohody Zmluvných strán platí, že všetky takéto nájomcom včas neodstránené hnuteľné a nehnuteľné veci (vrátane vstavaní a úprav nájomcu) nachádzajúce sa v predmete nájmu, sa stali zaplatením 100,- €  na účet nájomcu kúpou majetkom prenajímateľa a taktiež platí (pre prípad pochybností), že zaplatením uvedených 100,- € sa považuje za vysporiadanú aj protihodnota toho, o čo sa zvýšila hodnota predmetu nájmu ako aj iných priestorov v objekte, ktoré mal nájomca podľa tejto zmluvy rekonštruovať, upraviť, opraviť či zhodnotiť.“

d)	V čl. V sa po doplnení textu uvedeného v písm. d) tohto článku Dodatku pred vetu “Táto nájomná zmluva je vyhotovená v 4 rovnopisoch, z ktorého dve pre prenajímateľa a dve pre nájomcu.” vkladá nový článok s názvom „čl. VI Záverečné ustanovenia“

III.
Spoločné a záverečné ustanovenia

1. 	Tento Dodatok nadobúda platnosť dňom podpisu oboma Zmluvnými stranami. Ostatné ustanovenia nájomnej zmluvy, ktorých sa tento Dodatok nedotýka zostávajú uzavretím tohto Dodatku nezmenené.  Dodatok nadobúda účinnosť dňom nasledujúcim po dni jeho zverejnenia na internetovej stránke prenajímateľa v súlade s ustanovením § 47a Občianskeho zákonníka. Nájomca berie na vedomie, že na nadobudnutie účinnosti Dodatku sa vyžaduje jeho zverejnenie prostredníctvom internetovej stránky prenajímateľa, s čím súhlasí. 
2.	Zmluvné strany  zhodne vyhlasujú, že sú plne spôsobilé na právne úkony, úmyselne neuviedli druhú stranu do omylu, a že všetky tu uvedené vyhlásenia a ustanovenia tohto Dodatku obsahujú ich slobodnú, vážnu, určitú a zrozumiteľnú vôľu, prejavenú bez tiesne alebo nápadne nevýhodných podmienok.
3. 	Neoddeliteľnou súčasťou tohto Dodatku a tým aj Nájomnej zmluvy je Situačné vymedzenie v ktorom je bližšie špecifikovaný predmet nájmu i ďalších priestorov v ktorých sa majú vykonať úpravy na základe tohto Dodatku.
4.	Zmluvné strany zhodne vyhlasujú, že si tento Dodatok pozorne prečítali, jeho obsahu porozumeli a na znak ich súhlasu so všetkými jeho ustanoveniami  ho podpisujú. 
5.	Tento Dodatok je vyhotovený v 2 rovnopisoch, prenajímateľ obdrží 1 rovnopis a nájomca 1 rovnopis.

Zmluvná strana:
EKO – podnik verejnoprospešných prác
zast.: Ing. Robertom Molnárom
…………………………….  dňa ............... 2015
    odtlačok pečiatky a podpis

Zmluvná strana:  
Tomáš Jurišta
…………………………….  dňa ............... 2015

   odtlačok pečiatky a podpis

Príloha:   	Situačné vymedzenie predmetu nájmu    

Príloha:   	Situačné vymedzenie predmetu nájmu